ดัชนีหุ้นปิดลบ 0.41 จุด
หุ้นไทยแกว่งสลับบวก-ลบ ปิดภาคเช้าลดลง 0.41 ซื้อขายเกือบ 3 หมื่นล้าน
16 ม.ค. 2556

ตลาดหุ้นวันที่ 16 ม.ค. ดัชนีแกว่งตัวบวก สลับกับลบ และมาปิดตลาดที่ระดับ 1,422.45 จุด ลดลง 0.41 จุด หรือ 0.03% มูลค่าการซื้อขาย 29,622.37 ล้านบาท 
บล.บัวหลวง ระบุว่า ดัชนีน่าจะ แกว่งตัวในกรอบ แนวรับ 1,417 จุด และแนวต้านที่ระดับ 1,435 จุด และคงมุมมองดัชนียังอยู่ในโหมดของการรีบาวด์ เพื่อหาจุดสูงสุดของรอบ ก่อนจะพักฐานช่วงปลายเดือนม.ค.- กพ.นี้ ปัจจัยหนุนหุ้นขาขึ้นรอบนี้ ยังคงเป็น แรงซื้อจากนักลงทุนต่างชาติ ตราบใดที่ยังมีกำไรอัตราแลกเปลี่ยน และไม่มีมาตรการแทรกแซงอัตราแลกเปลี่ยนจากทางการ
กลยุทธ์เล่นรอบ แนะนำ หาจังหวะทำกำไรเมื่อดัชนีปรับตัวเพิ่มขึ้นในรอบนี้  ส่วนนักเก็งกำไรระยะสั้น ยังคงแนะเลือกเก็งกำไรหุ้นเก็งกำไรขนาดกลาง-เล็ก  และควรกำหนดจุดหยุดขาดทุนหากลงทุนผิดทาง
ทั้งนี้ มอร์แกนสแตนเลย์(MS) ประเมินว่า นักลงทุนต่างชาติอาจมีการขายทำกำไรตลาดหุ้นเกิดใหม่ในระยะสั้น แต่มองระยะกลางยังคงเป็นขาขึ้น และชอบหุ้นไทยมากสุด พร้อมทั้งเตือน ราคาสินค้าโภคภัณฑ์ มีโอกาสลงแรงหลังตรุษจีน โดยเฉพาะ กลุ่มที่เชื่อมโยงสินแร่เหล็ก 
นอกจากนี้ ตั้งแต่สัปดาห์นี้เป็นต้นไป เข้าสู่ฤดูกาลประกาศผลประกอบการกลุ่มธนาคารพาณิชย์ แนะนำให้ทยอยขายเล่นรอบ เมื่อหุ้นมีการฟื้นตัว 
5 อันดับหุ้นที่มีการซื้อขายสูงสุด
1.BLAND ปิดที่ 1.76 บาท เพิ่มขึ้น 0.18 บาท หรือ 11.39% มูลค่าการซื้อขาย 3,698 ล้านบาท 
2.TGPRO ปิดที่ 0.89 บาท เพิ่มขึ้น 0.19 บาท หรือ 27.14% มูลค่าการซื้อขาย 1,979 ล้านบาท 
3.QH ปิดที่  3.10 บาท เพิ่มขึ้น 0.16 บาท หรือ 5.44% มูลค่าการซื้อขาย 882 ล้านบาท 
4.BJC ปิดที่ 66.75 บาท เพิ่มขึ้น 1.75 บาท หรือ 2.69% มูลค่าการซื้อขาย 777 ล้านบาท 
5. PF ปิดที่ 1.32 บาท เพิ่มขึ้น 0.10 บาท หรือ 8.20% มูลค่าการซื้อขาย 726 ล้านบาท